25.4.2022 (Webnoviny.sk) – Podľa britských odhadov bolo na Ukrajine od začiatku invázie zabitých približne 15-tisíc ruských vojakov. Ako referuje spravodajský web CNN, v pondelok to povedal britský minister obrany Ben Wallace.
Britský odhad znamená potenciálne toľko padlých vojakov, koľko Rusko stratilo počas celej 10-ročnej invázie v Afganistane.
Číslo britského ministerstva obrany je nižšie ako údaj generálneho štábu ukrajinských ozbrojených síl, podľa ktorého bolo na Ukrajine zabitých zhruba 22-tisíc ruských vojakov.
Oficiálne čísla ruských obetí sú oveľa nižšie. Ostatné údaje, ktoré ruské ministerstvo obrany zverejnilo 25. marca, uvádzajú 1351 zabitých a 3825 zranených vojakov.
Zobraziť fotogalériu k článku:
Vojna na Ukrajine (fotografie)
Viac k témam: rusko-ukrajinský konflikt
Zdroj: Webnoviny.sk – Počas vojny na Ukrajine bolo doteraz zabitých asi pätnásťtisíc ruských vojakov, odhadujú Briti © SITA Všetky práva vyhradené.